K:\!Fejlécek\Polgármester\MIRKÓCZKI_ÁDÁM.wmf

\_\_\_\_\_napirend

**ELŐTERJESZTÉS**

**a KEVIKO Prevenció Védőnői Szolgáltató Kft. 2024. évi üzleti tervének I. negyedéves és I. féléves teljesüléséről**

***Tisztelt Közgyűlés!***

2020. november 01. napjától Eger Megyei Jogú Város Önkormányzatának 100 %-os tulajdonában áll a KEVIKO Prevenció Védőnői Szolgáltató Kft.

Az önkormányzat vagyonáról és a vagyongazdálkodásról szóló 33/2022.(XI.25.) önkormányzati rendelet 41. § (2) bekezdés 10. pontja alapján, az egyszemélyes gazdasági társaságra vonatkozóan Eger Megyei Jogú Város Önkormányzata Közgyűlésének hatáskörébe tartozik a társaság éves üzleti tervének I. negyedéves és I. féléves teljesítéséről készült beszámoló elfogadása:

*„41. §*

*(2) Az alábbiakban felsorolt ügyek az egyszemélyes gazdasági társaságok esetében a Közgyűlés hatáskörébe tartoznak.*

*……*

*10. éves üzleti terv elfogadása, az éves üzleti terv I. negyedéves, féléves, valamint az I-III. negyedéves teljesítéséről készült beszámolók elfogadása”*

A KEVIKO Prevenció Védőnői Szolgáltató Kft. 2024. augusztus 12-én benyújtotta Eger Megyei Jogú Város Polgármesteri Hivatalának Vagyongazdálkodási Irodájára a Felügyelő Bizottsága által 2024. július 30-án elfogadott 2024. I. negyedévi és I. félévi beszámolóját (1. melléklet).

A gazdasági társaság 2024. évi üzleti tervének elkészítésekor meghatározó tényező volt az iskolai védőnői szolgáltatás átszervezésének 2024. július 01. napi határideje, ezen időpontig tervezték a bevételszerző tevékenység folytatását. Az átszervezésre nem került sor, az új határidő nem ismert, az iskolai védőnők továbbra is a KEVIKO Prevenció Kft. alkalmazásában állnak.

1. **2024. évi üzleti terv I. negyedéves teljesülése**

Az alábbi táblázat összefoglalja a KEVIKO Prevenció Kft. 2024. évi üzleti tervének I. negyedéves teljesülését.

adatok ezer forintban

|  |  |  |  |  |
| --- | --- | --- | --- | --- |
| **EREDMÉNYKIMUTATÁS** | | | | |
|  |  | **2024. évi terv adatok** | **2024. I. negyedév tény adatok** | **Index**  **2024. I. negyedév/**  **2024. terv (%)** |
| **I.** | Értékesítés nettó árbevétele | 72 000 | 37 116 | 51,22 |
| **II.** | Aktivált saját teljesítmények értéke | 0 | 0 |  |
| **III.** | Egyéb bevételek | 0 | 14 |  |
| **IV.** | Anyagjellegű ráfordítások | 2 500 | 1 592 | 63,68 |
| **V.** | Személyi jellegű ráfordítások | 54 000 | 28 106 | 52,05 |
| ***VI.*** | *Értékcsökkenési leírás* | 3 267 | 0 | 0,00 |
| ***VII.*** | *Egyéb ráfordítások* | 2 000 | 87 | 4,35 |
| **A** | **Üzemi eredmény** | **10 233** | **7 345** | **71,78** |
| **B** | Pénzügyi műveletek eredménye | 0 | 0 |  |
| **C** | **Adózás előtti eredmény** | **10 233** | **7 345** | **71,78** |

A KEVIKO Prevenció Kft. a 2024. I. negyedéves gazdálkodását 7 345 E Ft adózás előtti eredménnyel zárta.

1. **2024. évi üzleti terv I. féléves teljesülése**

adatok ezer forintban

|  |  |  |  |  |
| --- | --- | --- | --- | --- |
| **EREDMÉNYKIMUTATÁS** | | | | |
|  |  | **2024. évi terv adatok** | **2024. I. félév tény adatok** | **Index**  **2024. I. félév/**  **2024. terv (%)** |
| **I.** | Értékesítés nettó árbevétele | 72 00 | 75 722 | 105,17 |
| **II.** | Aktivált saját teljesítmények értéke | 0 | 0 |  |
| **III.** | Egyéb bevételek | 0 | 18 |  |
| **IV.** | Anyagjellegű ráfordítások | 2 500 | 2 738 | 63,68 |
| **V.** | Személyi jellegű ráfordítások | 54 000 | 57 420 | 106,33 |
| ***VI.*** | *Értékcsökkenési leírás* | 3 267 | 1 649 | 50,47 |
| ***VII.*** | *Egyéb ráfordítások* | 2 000 | 153 | 7,65 |
| **A** | **Üzemi eredmény** | **10 233** | **13 780** | **134,66** |
| **B** | Pénzügyi műveletek eredménye | 0 | 0 |  |
| **C** | **Adózás előtti eredmény** | **10 233** | **13 780** | **134,66** |

A KEVIKO Prevenció Kft. 2024. I. félében 13 780 E Ft adózás előtti eredményt realizált.

**Kérem a Tisztelt Közgyűlést, hogy fogadja el az alábbi határozati javaslatokat.**

Eger, 2024. augusztus 21.

**Mirkóczki Ádám**

Eger Megyei Jogú Város

Polgármestere

**Határozati javaslatok:**

1. **Eger Megyei Jogú Város Önkormányzata Közgyűlése elfogadja a KEVIKO Prevenció Védőnői Szolgáltató Kft. 2024. I. negyedévéről készített beszámolóját 7 345 ezer forint adózás előtti eredménnyel.**

**Felelős: Mirkóczki Ádám Polgármester**

**Dr. Bánhidy Péter jegyző megbízásából**

**Juhász Éva Vagyongazdálkodási Iroda vezetője**

**Kovácsné Daruháti Judit ügyvezető, KEVIKO Prevenció Kft.**

**Határidő: 2024. szeptember 12.**

1. **Eger Megyei Jogú Város Önkormányzata Közgyűlése elfogadja a KEVIKO Prevenció Védőnői Szolgáltató Kft. 2024. I. félévéről készített beszámolóját 13 780 ezer forint adózás előtti eredménnyel.**

**Felelős: Mirkóczki Ádám Polgármester**

**Dr. Bánhidy Péter jegyző megbízásából**

**Juhász Éva Vagyongazdálkodási Iroda vezetője**

**Kovácsné Daruháti Judit ügyvezető, KEVIKO Prevenció Kft.**

**Határidő: 2024. szeptember 12.**